《洛水铭》
两汉·李尤

洛出熊耳，东流会集。夏禹导疏，经於洛邑。元龟赤字，汉符是立。

帝都通路，建国南乡。万乘终济，造舟为梁。三都五州，贡篚万方。

广视远听，审任贤良。元首昭明，庶物是康。

作者简介：东汉广汉雒人，字伯仁。少以文章显。和帝时，侍中贾逵荐尤有司马相如、扬雄之风，拜兰台令史。安帝时迁谏议大夫，受诏与刘珍等撰《汉记》。帝废太子为济阴王，尤上书谏。顺帝立，迁乐安相。卒年八十三。